बर’ आइजोफोरा गावनि मोदोमखौ समायना महरै मोनसे गोलाव जिजों फानफबना गाननानै लानायखौनो दखना बुङो। बे दखनाखौल’ बर’ आइजोफोरा गाना। बेजों लोगोसे आर’नाइ, फास्रा मोदोमाव लायो। बे दखनाखौ बर’ आइजोफोरा गावनो हिसान सोंनानै गावनि गोसो बादियै खुन्दुंनि गाबखौ बासिना दानानै लायो। बर’ आइजोफोरा लाव बेगर, मुफुर आफा, फारौ मेगन, दिंखिया महर, हाजो आगर, दावखि आगर, लाइहागार बायदि आगरफोरखौ दखनायाव एरनानै लायो। बेजों लोगोसे बिसोर दखनानि मुंफोरखौ बिदन, आगर गुबै बायदि मुं होनानै लायो।